Nege botsings in 10 km weens swaar misFoto: Witbank 911 Joseph Mabuza, woordvoerder van die provinsiale departement vir veiligheid, het aan Maroela Media gesê nege botsings het tussen 07:00 en 08:00 plaasgevind. Verskeie motors, vragmotors en selfs ŉ private ambulans was in die kettingbotsings betrokke. Mabuza het gesê geen sterftes is aangemeld nie, maar dat vyf mense ernstig beseer is terwyl 12 mense net ligte beserings opgedoen het. Volgens Mabuza is die pad gesluit ná die botsings plaasgevind het en is dit eers weer om 09:30 heropen nadat die mis opgeklaar het. “Met die winter wat op pad is wil die departement ŉ beroep op motoriste doen om versigtiger en geduldig te wees wanneer hulle in ŉ mistige gebied bestuur om sodoende botsings te voorkom,” het hy gesê.